**Ketua Pemerintah Tertinggi Tentera Darat dan Tentera Laut Imperial Jepun** (Jepun: 大元帥陸海軍大将, rumi: *Dai-gensui-riku-kai-gun-taishō*code: ja is deprecated ) ialah pangkat tertinggi bagi Tentera Darat Imperial Jepun dan Tentera Laut Imperial Jepun dari tahun 1870an hingga 1945, apabila Empayar Jepun dibubarkan. Pangkat ini hanya pernah disandang oleh Maharaja Jepun selaku panglima tertinggi Angkatan Tentera Imperial Jepun dan, secara berasingan, merupakan pegawai berpangkat paling tinggi bagi semua cabang tentera. Ia secara rasmi tidak digunakan lagi pada tahun 1947 apabila angkatan bersenjata Imperial Jepun dimansuhkan.

Sejarah
-------

Istilah ini berasal dari gelaran tentera China *da yuan shuai*(大元帥), sejenis gelaran yang lebih tinggi dari *yuan shuai*(元帥, disebut *gensui* dalam bahasa Jepun).

Dekri No. 252 oleh *Dajokan*, bertarikh 7 September 1872 mula-mula menyebut secara rasmi pangkat *dai-gensui*; namun, tiada pelantikkan dibuat sebelum pangkat itu dimansuhkan bersama pangkat *gensui* pada 8 Mei 1873. Dengan "Draf Ordinans No. 142" Perlembagaan Empayar Jepun (Bab 1 Lampiran 1) bertarikh 30 September 1889, Maharaja secara rasminya diberi pangkat *dai-gensui* dan ditabalkan Pemerintah Tertinggi Tentera Darat dan Tentera Laut.

Tanda-tanda huruf *kanji* juga merujuk pada dewa Buddha, Daigensui Myō'ō (大元帥明王), seorang Raja Bijaksana yang disembah oleh Istana Imperial semenjak Maharaja Ninmyō dan oleh mazhab Shingon, kerana kuasa legenda ajaibnya menghapuskan musuh-musuh asing dan pemberontakan, seperti seorang pemimpin tentera.

Insignia pangkat
----------------

Insignia "dai-gensui" adalah sama dengan lencana jeneral penuh, dengan penambahan lambang kekwa emas imperial.

* Papan bahu tentera daratPapan bahu tentera darat
* Lencana kolar tentera daratLencana kolar tentera darat
* Papan bahu tentera lautPapan bahu tentera laut
* Lencana kolar tentera lautLencana kolar tentera laut
* Pergelangan baju tentera lautPergelangan baju tentera laut
* Pergelangan baju tentera lautPergelangan baju tentera laut

|  |  |  |
| --- | --- | --- |
| Pangkat junior***Gensui*code: de is deprecated** (Tentera Darat)***Gensui*code: de is deprecated** (Tentera Laut) |  Empayar Jepun(Pangkat Imperial Jepun)***Dai-gensui*code: de is deprecated**  | Pangkat senior Tiada |

Senarai *dai-gensui*
--------------------

Senarai pemegang pangkat ini ialah:

| Pemegang | Seumur hidup | Masa pangkat | Nota |
| --- | --- | --- | --- |
| Maharaja Meiji | 3 November 1852 — 30 Julai 1912 | 1872-1873; 1889-1912 |  |
| Maharaja Taishō | 31 Ogos 1879 — 25 Disember 1926 | 1912-1926 |  |
| Maharaja Shōwa | 29 April 1901 — 7 Januari 1989 | 1926-1945 | Memegang pangkat ini sehingga 15 Ogos 1945 apabila Jepun menyerah kalah kepada pihak Bersekutu, pangkat dengan rasminya dimansuhkan pada tahun 1947. |
|

Lihat juga
----------

* Sebutan lain tanda huruf 大元帥
	+ *Da yuan shuai* dalam bahasa China
	+ *Taewonsu*, dalam bahasa Korea
* Pangkat *gensui* (元帥)
	+ *Yuan shuai*, gelaran asal China
	+ *Wonsu*, gelaran asal Korea

Rujukan
-------

* *This article incorporates information from the corresponding article in the Japanese Wikipedia.*
* Donald Keene, *Emperor of Japan, Meiji and his World 1852-1912*